**George Westinghouse Jr.** (6 Oktober 1846 – 12 Mac 1914) ialah seorang ahli perniagaan dan jurutera Amerika Syarikat berasal dari Pennsylvania. Westinghouse mencipta brek udara kereta api dan merupakan pelopor kepada industri elektrik. Beliau mendaftarkan paten pertamanya pada usia 19 tahun. Westinghouse melihat potensi arus bolak-balik sebagai sistem pengagihan elektrik pada awal dekad 1880-an, sehingga berjaya membangunkan dan memasarkannya, dan akhirnya harus bersaing dengan sistem arus terus ciptaan Edison. Pada tahun 1911, Westinghouse menerima Pingat Edison dari AIEE "atas pencapaian luar biasanya dalam membamgunkan sistem arus bolak-balik."

Kehidupan awal
--------------

George Westinghouse lahir pada tahun 1846 di Central Bridge, New York, sebagai anak kepada Emeline (Vedder) dan George Westinghouse Sr. seorang pemilik kedai mesin. Nenek moyangnya berasal dari Westphalia (Jerman), dan awalnya berpindah ke England, sebelum kemudian berpindah kembali ke Amerika Syarikat. Nama Westinghouse merupakan bentuk Inggeris dari Westinghausen. Sejak muda, George berbakat pada bidang mesin dan perniagaan. Pada usia 15 tahun, semasa Perang Saudara berakhir, Westinghouse mendaftar di New York National Guard dan bertugas hingga ibu bapanya memintanya pulang. Pada April 1863, beliau memujuk ibu bapanya untuk membolehlannya kembali bersatu, sehingga ia kembali bergabung pada Kompi M Kavaleri ke-16 New York dan memperoleh pangkat kopral. Pada Disember 1864, beliau mengundurkan diri dari Tentera Darat untuk menyertai Angkatan Laut, dan bertugas sebagai Pembantu Jurutera Ketiga di *USS Muscoota* hingga perang berakhir. Pasca ketenteraan Ogos 1865, beliau kembali ke keluarganya di Schenectady dan belajar di Union College. Beliau tidak tertarik dengan kurikulum di sana, sehingga akhirnya mengundurkan diri pada tahun pertama kuliah.

Pada usia 19 tahun, Westinghouse mencipta penemuan pertamanya, iaitu mesin wap rotary. Beliau juga menubuhkan Westinghouse Farm Engine. Pada usia 21 tahun, beliau menciptakan "pemindah kereta kuda", iaitu sebuah peranti untuk memandu kereta kuda yang menjunam kembali ke rel, dan wisel, iaitu sebuah peranti yang digunakan untuk memandu kereta api ke salah satu dari dua jalur.

Brek udara
----------

Westinghouse kemudian menyaksikan satu nahas kereta api akibat pembrekan memakan waktu terlalu lama. Pada saat itu, jurubrek kereta api harus beralih ke kereta kuda dari kuntuk mengaplikasikan brek yang dipasang di setiap kereta kuda secara manual.[*perlu rujukan*]

Pada tahun 1869, pada usia 22 tahun, Westinghouse mencipta sebuah sistem pembrekan kereta api dengan menggunakan udara bertekanan. Sistem ini menggunakan sebuah pemampat di lokomotif, sebuah penampung dan sebuah injap khusus dalam setiap kereta kuda, serta paip yang memanjang dari lokomotif hingga keretapi terakhir (dengan sambungan fleksibel) untuk mengisi penampung dan mengatur brek, sehingga mesin ini dapat mengaplikasikan dan melepas brek secara bersamaan di setiap kereta kuda. Jika berlaku kebocoran udara, maka brek akan aktif secara automatik di seluruh kereta kuda. Sistem ini dipatenkan oleh Westinghouse pada 28 Oktober 1873. Westinghouse Air Brake Company (WABCO) kemudian dibentuk untuk menghasilkan dan menjual ciptaan Westinghouse. Brek udara ini digunakan oleh hampir semua kereta api sejak saat itu hingga kini, dengan sejumlah penyempurnaan. Rekaan brek udara serupa kini juga diaplikasikan pada kenderaan jalan, seperti trak dan bas.[*perlu rujukan*]

Westinghouse kemudian mendorong penyempurnaan isyarat kereta api (yang pada saat itu hanya menggunakan lampu minyak). Pada tahun 1881, beliau kemudian menubuhkan Union Switch and Signal Company untuk menghasilkan isyarat dan wisel kereta api ciptaannya.

Pengagihan tenaga elektrik
--------------------------

Katalog Westinghouse Electric Company tahun 1888 mengiklankan "Sistem Bolak-balik" mereka
Westinghouse kemudian tertarik pada pengagihan tenaga elektrik pada awal dekad 1880-an. Penerangan elektrik pada ketika itu merupakan perniagaan yang sedang berkembang, dengan sejumlah syarikat membangunkan sistem penerangan lengkung untuk jalanan dengan arus terus ataupun arus bolak-balik. Thomas Edison kemudian melancarkan utiliti elektrik arus terus pertama, untuk menerangi rumah dan pejabat dengan lampu pijar yang dipatenkan. Pada tahun 1884, Westinghouse mula membamgunkan sistem penerangan domestik arus terusnya sendiri dan mengambil ahli fizik William Stanley untuk mempersiapkannya. Westinghouse kemudian mengetahui tentang sistem arus bolak-balik baru di Eropah pada tahun 1885 semasa beliau membacanya di jurnal kejuruteraan Inggeris *Engineering*. Arus elektrik bolak-balik dapat dinaikkan tegangannya dengan menggunakan sebuah transformator untuk keperluan pengagihan, dan kemudian tegangannya diturunkan juga dengan menggunakan transformator, setelah mendekati pengguna elektrik, sehingga membolehkan penjana kuasa untuk membekalkan elektrik ke tempat yang jauh. Ini merupakan keunggulan arus bolak-balik jika dibandingkan dengan sistem arus terus yang dipasarkan oleh Thomas Edison, kerana tegangan yang rendah pada elektrik arus terus membuatnya sukar untuk diagihkan ke tempat yang jauh. Westinghouse melihat arus bolak-balik dapat mencapai ekonomi skala lebih besar, sehingga dapat lebih kompetitif dengan sistem arus terus ciptaan Edison.

Paten Westinghouse untuk sebuah sistem penerangan arus bolak-balik dengan cadangan bateri, pada tahun 1887 (U.S. Patent 373,035)
Pada tahun 1885, Westinghouse mengimport sejumlah transformator Gaulard–Gibbs dan sebuah penjana elektrik arus bolak-balik Siemens, untuk mula membangunkan rangkaian arus bolak-balik di Pittsburgh. Stanley, dibantu oleh jurutera Albert Schmid dan Oliver B. Shallenberger, pun membangunkan rekaan transformator Gaulard–Gibbs menjadi transformator pertama. Pada tahun 1886, dengan sokongan Westinghouse, Stanley memasang sistem elektrik arus bolak-balik multi-tegangan di Great Barrington, Massachusetts, demonstrasi sistem ini dikendalikan oleh sebuah penjana hidroelektrik yang menghasilkan elektrik arus-bolak balik bertegangan 500 volt, dan kemudian diturunkan menjadi 100 volt untuk diagihkam ke lampu pijar di rumah dan pejabat. Pada tahun yang sama, Westinghouse kemudian membentuk "Westinghouse Electric & Manufacturing Company"; Pada tahun 1889, beliau mengubah nama syarikat itu menjadi "Westinghouse Electric Corporation".

### Perang arus

Rencana utama: Perang arus
Westinghouse Company memasang lebih dari 30 sistem penerangan arus bolak-balik dalam setahun, dan pada akhir 1887, telah memiliki 68 pencawang elektrik bolak-balik, separuh dari pencawang elektrik terus ciptaan Edison yang berjumlah 121 unit. Persaingan dengan Edison pada akhir dekad 1880-an ini kemudian mengarah pada "perang arus", dengan Thomas Edison dan syarikatnya terus berupaya menepis persepsi umum bahwa arus bolak-balik berbahaya. Edison menyarankan agar penjana arus bolak-balik Westinghouse digunakan pada kerusi elektrik]] baru di New York. Westinghouse juga harus bersaing dengan penyedia elektrik arus bolak-balik lain, iaitu Thomson-Houston Electric Company, yang telah membangunkan 22 pencawang elektrik hingga akhir 1887 dan pada tahun 1889 telah membeli pesaing lain, iaitu Brush Electric Company. Thomson-Houston terus berusaha membangunkan perniagaannya menghindari konflik paten dengan Westinghouse, dengan membayar royalti ke atas pemakaian paten transformator Stanley, menjalin perjanjian mengenai wilayah kerja, serta memperbolehkan Westinghouse untuk menggunakan paten lampu pijar Sawyer–Man miliknya. Pada tahun 1890, Edison Company bekerja sama dengan Thomson-Houston untuk memasang penjana elektrik arus bolak-balik Westinghouse pada kerusi elektrik, sehingga memaksa Westinghouse untuk mengupah peguam terbaik pada saat itu, menyelamatkan William Kemmler dari hukuman mati dengan menggunakan kerusi elektrik tersebut, namun akhirnya gagal. Perang Saudara akhirnya berakhir, kerana para penyumbamg dana, salah satunya J. P. Morgan, memaksa Edison Electric untuk menggunakan arus bolak-balik dan memecat Thomas Edison. Pada tahun 1892, Edison Company digabung dengan Thomson-Houston Electric Company untuk membentuk General Electric, dengan dikendalikan oleh Thomson-Houston.

Rujukan
-------

### Paten

* U.S. Patent 34,605, penampi padi dan benih
* U.S. Patent 106,899, penyempurnaan pada mesin dan pam wap
* U.S. Patent 109,695, penyempurnaan pada paip brek kereta
* U.S. Patent 136,631, penyempurnaan pada sambungan brek wap
* U.S. Patent 149,901, penyempurnaan pada injap untuk paip brek cairan
* U.S. Patent 159,533, pam pneumatik
* U.S. Patent 218,149, penyempurnaan pada peranti brek tekanan cairan
* U.S. Patent 280,269, pengatur tekanan cairan
* U.S. Patent 366,362, pemindah elektrik
* U.S. Patent 399,639, sistem pengagihan elektrik
* U.S. Patent 314,089, sistem perlindungan rel kereta api dan jalur paip gas
* U.S. Patent 400,420, pengukur cairan
* U.S. Patent 425,059, mekanisme brek tekanan cairan automatik
* U.S. Patent 427,489, pengukur elektrik arus bolak-balik
* U.S. Patent 437,740, brek tekanan cairan automatik
* U.S. Patent 446,159, peralatan isyarat dan wisel kereta api
* U.S. Patent 454,129, sambungan paup
* U.S. Patent 497,394, selubung kereta api elektrik
* U.S. Patent 499,336, peranti penahan sambungan untuk kereta
* U.S. Patent 543,280, lampu pijar elektrik
* U.S. Patent 550,465, kereta api elektrik
* U.S. Patent 579,506, perangkat pengumpul arus elektrik untuk kenderaan rel
* U.S. Patent 595,007, lif
* U.S. Patent 595,008, kereta api elektrik
* U.S. Patent 609,484, brek tekanan cairan automatik
* U.S. Patent 672,114, perangkat penahan sambungan pembawa kereta api
* U.S. Patent 672,117, peralatan penahan sambungan dan penahan nahas kereta api
* U.S. Patent 676,108, sistem kereta api elektrik
* U.S. Patent 687,468, peralatan penahan sambungan dan penahan nahas kereta api
* U.S. Patent 727,039, peralatan brek tekanan cairan automatik
* U.S. Patent 922,827, roda gigi
* U.S. Patent 995,508, turbin cairan elastik
* U.S. Patent 1,119,913, kereta api elektrik

### Catatan

1. ↑  "George Westinghouse". *IEEE Global History Network*. IEEE. Dicapai pada July 22, 2011.
2. ↑  "Westinghouse\_\_George.html". *PSU.edu*. Diarkibkan daripada yang asal pada October 17, 2015. Dicapai pada October 7, 2017.
3. ↑  Register of Commissioned Officers of the United States Navy. 1865. pg. 209.
4. 1 2  George Westinghouse Timeline Diarkibkan Oktober 21, 2014, di Wayback Machine
5. ↑   Beliau kemudian mematenkan peranti ini. Peranti resmi berdaftar sebagai U.S. Patent 76,365 pada April 1868, pada usia 22 tahun. Paten ini kemudian dikeluarkan semula sebagai U.S. Patent RE3,584 pada Ogos 1869.
6. ↑  "Improvement in steam and air brakes". *Google.com*. Dicapai pada October 7, 2017.
7. ↑  Witzel, Morgen, penyunting (2006). *Encyclopedia of the History of American Management* (ed. 1st). Continuum – melalui Credo Reference.
8. ↑  Geisst, Charles R. penyunting (2005). *Encyclopedia of American Business History* (ed. 1st). Facts on File – melalui Credo Reference.
9. ↑  Richard Moran, Executioner's Current: Thomas Edison, George Westinghouse, and the Invention of the Electric Chair, Knopf Doubleday Publishing Group - 2007, page 42
10. ↑  *Tesla: Inventor of the Electrical Age* by W. Bernard Carlson. Princeton University Press. 2013. p. 89.
11. ↑  "William Stanley - Engineering Hall of Fame". Edison Tech Center. 2015. Dicapai pada October 7, 2017.
12. ↑  "Steam Hammer, Westinghouse Works, 1904". World Digital Library. May 1904. Dicapai pada July 28, 2013.
13. 1 2  Jr, Robert L. Bradley (October 24, 2011). *Edison to Enron: Energy Markets and Political Strategies*. John Wiley & Sons. m/s. 50. ISBN 9781118192511. Dicapai pada October 7, 2017 – melalui Google Books.
14. ↑  Quentin R. Skrabec, *George Westinghouse: Gentle Genius*, page 97
15. ↑  Bradley, Robert L. Jr. (2011). Edison to Enron: Energy Markets and Political Strategies. New York: John Wiley & Sons. ISBN 978-0-47091-736-7, pages 28-29

### Bibliografi

* American Society of Mechanical Engineers, Transactions of the American Society of Mechanical Engineers. *The electrification of Railways*, G. Westinghouse. Page 945+.
* Fraser, J. F. (1903). America at work. London: Cassell. Page 223+.
* Leupp, Francis E. (1918). *George Westinghouse; his life and achievements* Boston: Little, Brown and Company.
* Hubert, P. G. (1894). Men of achievement. Inventors. New York: Charles Scribner's Sons. Page 296+.
* Jonnes, Jill (2003). *Empires of Light: Edison, Tesla, Westinghouse, and the Race to Electrify the World*. New York: Random House. ISBN 978-0-375-75884-3
* Klein, Maury (2009). *The Power Makers: Steam, Electricity, and the Men Who Invented Modern America*. New York: Bloomsbury Press. ISBN 978-1596916777
* Moran, Richard (2002). *Executioner's Current: Thomas Edison, George Westinghouse, and the Invention of the Electric Chair* New York: Alfred A. Knopf. ISBN 978-0-375-72446-6
* New York Air Brake Company. (1893). Instruction book. 1893.
* Prout, Henry G. A Life of George Westinghouse.
* Westinghouse Air Brake Company. (1882). Westinghouse automatic brake. (ed. Patents on Page 76.)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***George Westinghouse*** |

* Westinghouse Corporation
* *Booknotes* interview with Jill Jonnes on *Empires of Light: Edison, Tesla, Westinghouse and the Race to Electrify the World*, October 26, 2003.
* Obituari dari *The Engineer*

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat
* Republik Czech
* Poland

 |
| Kamus biografi | 
* Jerman

 |
| Lain-lain | 
* Aplikasi Berfaset Terminologi Subjek
* Rangkaian Sosial dan Konteks Arkib
* SUDOC (Perancis)
	+ 1

 |